उद्योगहरूले जहाँ मुनाफा सुनिश्चत हुन्छ यही ठाउँमा लगानी गर्ने हुन् । उद्योगबाट आफ्नो बजार, कच्चा पदार्थ आपूर्तिमा सहजता र बजेटले भ्याउँछ, त्यस्तैमा लगानी वृद्धि गर्दै उद्योग स्थापना गर्ने गरेका छन् । यसैका आधारमा लगानीकर्ताले सरकारले वर्गीकरण गरेको ठूला, मझौला र साना उद्योगमा लगानी गरिरहेका छन् । प्रदेशमा दर्ता भएका नयाँ उद्योगमध्ये १५ ठूला, २३ मझौला र १३ वटा साना उद्योग छन् । उद्योग ऐन २०४९ ले ३ करोड रूपैयाँ बराबरको अचल सम्पत्ति हुने उद्योगलाई साना उद्योगको रूपमा वर्गीकरण गरेको छ । ३ करोडदेखि १० करोड रूपैयाँसम्म अचल सम्पत्ति भएका उद्योग मझौला र त्योभन्दा माथिका सबै ठूला उद्योग हुने ऐनमा उल्लेख छ ।
